
JUDEŢUL TIMIŞ






           PRIMAR 

Primăria Municipiului Timişoara

DIRECŢIA URBANISM                                                      Dr.ing. Gheorghe CIUHANDU

Nr. SC 2005 – 5184/23.03.2005
REFERAT

privind concesionarea prin licitaţie publică deschisă 

a unei parcele de teren în suprafaţă de 80.000 mp.,

în vederea realizării unei unităţi industriale sau de servicii

în Parcul Industrial Freidorf, Timişoara

În vederea atragerii investiţiilor străine din domeniul producţiei şi a serviciilor aferente, precum şi pentru sporirea numărului de locuri de muncă - măsuri care vor potenţa dezvoltarea economică locală - în conformitate cu Hotărârea Consiliului Local al Municipiului Timişoara nr. 220/1999, a fost constituit Parcul Industrial Freidorf Timişoara. Terenul aferent acestuia este situat în zona de sud-vest a Municipiului Timişoara, în intravilanul localităţii şi este înscris în C.F. nr. 4252 Freidorf, cu nr. top. 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/1, cu suprafaţa totală de 50 ha şi 9015 mp şi având ca proprietar Municipiul Timişoara.

De la constituirea lui, acest obiectiv a fost promovat în mod continuu, în prezent 6 firme străine fiind locate aici, şi anume: "Kromberg & Schubert Romania" - automotive (cables), "S.C. Contitech Romania"- automotive (cables), "S.C. Contifluid Romania" - automotive, "S.C. Rosign" - lighting industry, "S.C. R-Coating" şi "S.C. Midal Alf", firme care ocupă parcele de teren în suprafaţă totală de 8.7 ha. Alte două parcele de teren cu suprafeţe de 10.000 mp, respectiv 20.000 mp. au fost scoase la licitaţie în vederea concesionării lor, în conformitete cu prevederile Hotărârii Consiliului Local al Municipiului Timişoara nr. 11 din 25.01.2005.

Terenul în cauză are asigurate toate utilităţile (apă, canal, electricitate, gaze naturale, telefonie), iar pentru a creşte atractivitatea faţă de investitori, preţul de pornire al licitaţiei este promoţional - practică utilizată în mod curent în lume pentru atragerea investitorilor străini.

Compania FM LOGISTIC - firmă de renume care asigură logistica unor mari investitori străini, unii dintre aceştia fiind deja prezenţi în Timişoara (Procter & Gamble, Nestle şi altele) - solicită concesionarea unui teren în suprafaţă de 140.000 mp în două etape, după cum se precizează în scrisoarea de intenţie anexată (înregistrată la Primăria Municipiului Timişoara sub numărul SC 2005 - 004741/17.03.2005). 

Licitaţia se va desfăşura în conformitate cu prevederile Legii nr. 219/1998 privind regimul concesiunilor, modificată şi completată prin Legea nr.528/2004 pentru modificarea şi completarea Ordonanţei Guvernului nr. 16/2002 privind contractele de parteneriat public-privat, precum şi a Legii nr. 219/1998 privind regimul concesiunilor şi cu respectarea menţiunilor cuprinse în Caietul de Sarcini al concesiunii.

Menţionăm faptul că dezmembrarea terenului, scoaterea din circuitul agricol şi operarea în Cartea Funciară se vor face ulterior licitaţiei, pe cheltuiala concesionarului.

Activităţile propuse sunt în concordanţă cu prevederile Planului Urbanistic General al Municipiului Timişoara.
Având în vedere aspectele menţionate mai sus;

Având în vedere solicitarea companiei FM LOGISTIC, înregistrată la Primăria Municipiului Timişoara sub numărul SC 2005 - 004741/17.03.2005;

În baza dispoziţiilor Legii nr. 219/1998 privind regimul concesiunilor, modificată şi completată prin legea nr. 528/2004;

În conformitate cu prevederile Legii nr. 50/1991 privind autorizarea executării lucrărilor de construcţii, republicată;

În conformitate cu prevederile art. 38 alin (1) şi alin. (2) lit. (f), (g) şi (h) şi ale art. 46 din Legea administraţiei publice locale nr. 215/2001;

Propunem:

1. Aprobarea unificării parcelelor nr. 7, nr. 8 şi nr. 9 - conform Planului Urbanistic de Detaliu aprobat prin Hotărârea Consiliului Local nr. 220/1999, modificat prin Hotărârea Consiliului Local nr.362/2001 şi prin Hotărârea Consiliului Local nr. 56/2003 - rezultând o parcelă cu suprafaţa de 80.000 mp, denumită parcela nr. 7 bis, conform Planului de Situaţie prezentat în Anexă.

Documentaţia tehnică necesară şi operarea în C.F. a dezmembrării parcelei nr. 7 bis se vor face prin grija viitorilor beneficiari, câştigători ai licitaţiei.

2. Modificarea în mod corespunzător a Planului Urbanistic de Detaliu "Parcul Industrial Freidorf".

3. Aprobarea concesionării prin licitaţie publică deschisă a parcelei nr.7 bis , având suprafaţa de 80.000 mp, rezultată în urma unificării parcelelor nr.7, nr.8 şi nr. 9, din terenul înscris în C.F. nr. 4252 Freidorf, cu suprafaţă totală de 50 ha şi 9015 mp şi cu nr. top. 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/1, în vederea construirii unei unităţi industriale sau de servicii în Parcul Industrial Freidorf, Timişoara.

VICEPRIMAR
Ing. DOREL BORZA

DIRECŢIA URBANISM

Director                                                                            Şef Serviciu

Dr.arh. RADU RADOSLAV                                          Arh. LAURA MĂRCULESCU 

SERVICIUL DEZVOLTARE 

ŞI INTEGRARE EUROPEANĂ

Şef Serviciu

Arh. AURELIA JUNIE

AVIZAT  JURIDIC

Şef Serviciu Juridic

Cons.Jr. MIRELA LASUSCHEVICI

